kalixlouiis/myanmar-wikipedia-corpus huggingface dataset:
ဘဝဇာတ်ကြောင်း ပဒုမုတ္တရမြတ်စွာဘုရားလက်ထက် ပဒုမုတ္တရမြတ်စွာဘုရား ပရိနိဗ္ဗာန်စံခါနီးအချိန်တွင် အရှင်သုဘဒ္ဒထေရ် စန္ဒကူး၊ တောင်ဇလပ်၊ ကြက်ရုန်းပန်း စသည်တို့ဖြင့် မြတ်စွာဘုရားအား စိတ်ဖြင့် လှူဒါန်းခဲ့၏။
အကျိုးခံစားရခြင်း ထိူအခါ မြတ်စွာဘုရားသည် လျောင်တော်မူလျက်ပင် ဗျာဒိတ်မြွက်ကြားတော်မူ၏။
“ဤသူသည် သေလွန်ပါက တုသိတာနတ်ပြည်သို့ လားရအံ့၊ တုသိတာနတ်ပြည်တွင်လည်း နတ်မင်းအဖြစ်ကို ရအံ့။
ထို့နောက် နိမ္မနရတိဘုံသို့ လားရလတ္တံ့။
ထို့နောက်တစ်ဖန် တုသိတာနတ်ပြည်၌ ဖြစ်ပြီးနောက် လူ့ပြည်သို့ ရောက်ရလတ္တံ့။
ထိုလူ့ပြည်သို့ ရောက်သည့်အခါ ဂေါတမမြတ်စွာဘုရားထံတွင် ပရိနိဗ္ဗာန်စံဝင်လတ္တံ့” ဟု မိန့်တော်မူ၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သုဘဒ္ဒထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
KIX ရုပ်သံလိုင်းသည် ဟောင်ကောင်အခြေစိုက် Celestial Tiger Entertainment မှ ပိုင်ဆိုင်သော အားကစား နှင့် ဖျော်ဖြေရေး ဦးစားပေး အခပေးရုပ်သံလိုင်း တစ်ခုဖြစ်သည်။
တရုတ်ပြည်မကြီး နှင့် အရှေ့တောင်အာရှ နိုင်ငံများသို့ အဓိကထား ပြီး နေ့စဉ် ၂၄နာရီ ထုတ်လွှင့်ပေးနေသည်။
အဆိုပါရုပ်သံလိုင်းတွင် အက်ရှင်ဦးစားပေး ရုပ်ရှင် နှင့် ရုပ်သံအစီအစဉ်များ ၊ MMA လက်ဝှေ့ပွဲစဉ်များ ၊ အာရှ နှင့် နိုင်ငံတကာ မှ ရုပ်ရှင် များ ၊ ရုပ်သံဇာတ်လမ်းတွဲများ ကို ထုတ်လွှင့်ပြသနေသည်။
www.casbaa.com/news/member-press-release/kix-and-thrill-launch-on-centrin-tv-in-indonesia/ ကိုးကား Category:ရုပ်မြင်သံကြား ကွန်ရက်များ။
ဝင်္ကပါမီးပူဇော်ပွဲသည် ယောဒေသ မြို့၊ ရွာများ၌ ဓလေ့ထုံးစံပွဲ တစ်ခုဖြစ်သည်။
အဆိုပါပွဲကို သီတင်းကျွတ် အခါသမယ၌ ပြုလုပ်ကြသည်။
ဝင်္ကပါ ဆိုသည်မှာ ဝေသန္တရာမင်းကြီး တောထွက်ရာတောင်၏ အကွေ့အကောက်လမ်းများကို ကိုယ်စားပြုသည်။
ဝင်္ကပါကို ဝါး၊ သစ်သားများဖြင့် ပြုလုပ်ရသည်။
ပထမဦးစွာ ဝင်္ကပါပြုလုပ်မည့်နေရာ၌ ပန္နက်ရိုက်ပြီး အကွက်ဖော်ရကာ ဝင်္ကပါ၏ အလည်တည့်တည့်တွင် ဘုရားကျောင်းဆောင်တစ်ခုကို ဆောက်လုပ်ရသည်။
ယာယီစက္ကူများတွင် ဆေးများဖြင့် ပန်းချီခြယ်ကာ ဘုရားကျောင်းဆောင်ကို မွမ်းမံကြရပြီး စံကျောင်းပေါ်တွင် မြတ်စွာဘုရား၏ ရုပ်ပွားတော်ကို ပင့်ဆောင်ထားရသည်။
ထောင့်လေးထောင့်တွင် ငှက်ပျောပင်များ စိုက်ပြီး ညောင်ရေအိုးတစ်လုံးစီ တင်ထားရသည်။
ဝင်္ကပါလည့်လည်ပွဲကို သီတင်းကျွတ်လတွင် အဖိတ်နေ့၊ လပြည့်နေ့နှင့် လပြည့်ကျော် တစ်ရက်နေ့အထိ သုံးရက်ကျင်းပကြသည်။
အထူးသဖြင့် ဆောမြို့နယ်ရှိ ရွာအတော်များများသည် ဝင်္ကပါမီးထွန်းပွဲများကို နှစ်စဉ်ကျင်းပလေ့ရှိကြသည်။
ဆောမြို့နယ်နှင့် ထိစပ် နေသော ကန်ပက်လက်မြို့နယ်၊ စေတုတ္ထရာမြို့နယ်များရှိ ကျေးရွာများ၌လည်း တွေ့ရှိရသည်။
ဝင်္ကပါကို ဝင်ရောက်လည်ပတ်မည့် ပျိုပျိုအိုအိုအားလုံးကို သနပ်ခါး ပါးတို့ပေးမည့်သူများက အဆင်သင့်စောင့်နေကြသည်။
ဤသည်မှာ ယောဒေသ၏ ချစ်စရာ ဓလေ့တစ်ခုပင်ဖြစ်သည်။
ဝါလကင်းလွတ်ချိန်တွင် မြတ်စွာဘုရားရှင်အား ရည်မှန်းပြီးဆီမီးခွက်မီးများဖြင့် ဝင်္ကပါပတ်လည်၌ ထွန်းညှိထားကာ မီးအုပ်မီးကြာကိုင် ပူဇော်သူများက ဝင်္ကပါကို သုံးပတ် ပတ်၍ ဘုရားမီး ပူဇော်ကြခြင်းဖြစ်သည်။
ထိုလူတန်းကြီး၏ နောက်ဆုံးမှ ယောဒေသ လူငယ်များက ဒေသဆိုင်ရာအကများ၊ ဒေသမှပညာရှင်ကြီးများ ပြုလုပ်ပေးထားကြသော ဝံမရုပ်၊ တိုး(တိုးနယား)ရုပ် စသည့် အရုပ်များကို ဒိုးပတ်အိုးစည်သံများဖြင့် ပျော်ရွှင်စွာ လိုက်လံကပြဖျော်ဖြေကြသည်။
ဝံမရုပ်ဆိုသည်မှာ ရှေးယခင်က လူဝံမကြီးပုံစံ အရုပ်ကြီးဖြစ်ပြီး နှီးကို အခံရက်ကာ အပေါ်မှ စက္ကူကပ်၍ ဆေးဆိုးထားခြင်း ဖြစ်သည်။
ယခုနောက်ပိုင်းတွင် ဝံမရုပ်များမှ လူပုံထစံ​ြေပာင်းလဲလာသည်ကို တွေ့ရှိရသည်။
နောက်ထပ် စိတ်ဝင်စားစရာ တစ်ခုမှာ ယောနယ်မှ တိုးအက ဖြစ်ပြီး ၊ တိုးသီချင်း၊ တိုးတေးဟူ၍ ရှိခဲ့ကြသည်။
ရှေးအခါက ဝါဝင်ဆွမ်းတော်ကြီးလောင်းပွဲများ၊ ဝါကျွတ်ကန်တော့ပွဲများမှာ တိုး ကခဲ့ကြသည်။
ယခုခေတ်တွင်မူ ဝါကျွတ်ပွဲ၌သာ တွေ့ရှိရတော့ မှာ ဖြစ်ပြီး လောင်းရှည်ဒေသမှာသာလျှင် တိုးရုပ်အများဆုံး တွေ့ရှိရတော့မှာ ဖြစ်သည်။
တိုးနယားခေါင်းကို သစ်သား၊ ကြိမ်ခွေ၊ သားရေစသည် တို့ဖြင့် တာရှည်ခံအောင် လုပ်ထားကြသည်။
တိုး၏ ကိုယ်လုံးပေါ်မှ အမွေးအတွက် တိုးလျှော်ပင်မှ လျှော်ကို ခွာယူရသည်။
ယခုခေတ်စားနေသော လျှော်ဖြူပင်သည် တိုးလျှော်ပင်ဖြစ်သည်။
ရှေးကပင် ခေတ်စားခဲ့သော တိုးအကသည် ရှားရှားပါးပါး ဖြစ်လာပြီ ဖြစ်သောကြောင့် တိုးတေးများ ရှာဖွေရန်ပင် ခက်ခဲလာပြီ ဖြစ်သည်။
ထို့ကြောင့် ယခုအခါ ယောနယ်မှ တိုးအက၊ တိုးရုပ်များကို ထိန်းသိမ်းရန် လွန်စွာ အရေးကြီးသည်။
မန္တလေးနေ့စဉ်၊ ၆-၉-၂၀၁၈၊ စာ-၅ ကိုးကား Category:မြန်မာနိုင်ငံရှိ ပွဲတော်များ။
အက်ဒ်ဝါ့ဒ် ဂျိုးဇက် ဆနိုဒန် () (၁၉၈၃ ဇွန် ၂၁ ဖွား) သည် အမေရိကန်လူမျိုး ကြေးစား ကွန်ပျူတာပညာရှင်၊ စီအိုင်အေ ဝန်ထမ်းဟောင်းတစ်ယောက်ဖြစ်ပြီး အမေရိကန်အစိုးရ၏ အမျိုးသား လုံခြုံရေး အေဂျင်စီ (NSA) မှ ကန့်သတ်သတင်းအချက်အလက်များကို ၂၀၁၃ ခုနှစ်တွင် ခွင့်ပြုချက်မရှိဘဲ ဖော်ထုတ်ခဲ့သူဖြစ်သည်။
၂၀၁၃ ခုနှစ်တွင် ဆနိုဒန်အား NSA မှ အလုပ်ခန့်ခဲ့သည်။
ယင်းမတိုင်ခင်က သူသည် Dell နှင့် CIA တွင် အလုပ်ဝင်ရောက်နေသူဖြစ်သည်။
၂၀၁၃ မေလ ၃၀ တွင် ဆနိုဒန်သည် ဟာဝိုင်အီရှိ NSA ရုံးခန်းမှ စွန့်ခွာလာခဲ့ပြီး ဟောင်ကောင်သို့ ပြေးခဲ့သည်။
ဇွန်လအစောပိုင်းတွင် ထောင်ချီသော ကန့်သတ်စာရွက်စာတမ်းများကို ဂျာနယ်လစ်များဆီသို့ ပေးအပ်ခဲ့သည်။
ဆနိုဒန်အကြောင်း ရေးသားသည့် ဝါရှင်တန်ပို့စ်၊ ဂါဒီယန်း၊ နယူးယောက်တိုင်းမ်တို့တွင် ပေါ်လာသောအခါ နိုင်ငံတကာ၏ အာရုံပြုခြင်းခံခဲ့ရလေသည်။
ဇွန်လ ၂၁၊ ၂၀၁၃ ခုနှစ်တွင် အမေရိကန် တရားစီရင်ရေးဌာနမှ ၁၉၁၇ သူလျှိုမှု အက်ဥပဒေနှင့် အစိုးရပိုင်ပစ္စည်းကို ခိုးယူမှုဖြင့် တရားစွဲဆိုခဲ့သည်။
ထို့နောက် အမေရိကန်နိုင်ငံမှ စနိုဒန်၏ နိုင်ငံကူးလက်မှတ်ကို ရုပ်သိမ်းခဲ့သည်။
၂ ရက်ကြာသော် သူသည် ရုရှားနိုင်ငံ၊ မော်စကိုမြို့ Sheremetyevo နိုင်ငံတကာလေဆိပ်သို့ ပြေးလာခဲ့သည်။
သို့သော် ရုရှားအာဏာပိုင်များက အမေရိကန်မှ ဆနိုဒန်အား လေဆိပ်သို့ဆိပ်ရောက်ခြင်းကို တစ်လကျော်ကြာပိတ်ပင်ထားသည်ကို တွေ့ရှိခဲ့သည်။
ရုရှားဘက်ကမှ ဆနိုဒန်အား နိုင်ငံခိုလှုံခွင့် ၁ နှစ်တိတိ ပေးအပ်ခဲ့ပြီး ၂၀၂၀ ခုနှစ်ထိ သက်တမ်း ထပ်တိုးပေးခဲ့သည်။
၂၀၁၆ အစောပိုင်းတွင် သူသည် အစိုးရ၏ စောင့်ကြည့်ရေးစနစ်ကို ဟတ်ကင်းလုပ်ဆောင်သည့် ဂျာနယ်လစ်များအား ကာကွယ်ပေးသောအဖွဲ့အစည်း Freedom of the Press Foundation ၏ ဥက္ကဋ္ဌဖြစ်လာခဲ့သည်။
၂၀၁၇ ခုနှစ်အရ သူသည် မော်စကိုမြို့ရှိ ထုတ်ဖော်မပြသောအရပ်တွင် နေထိုင်လျက်ရှိခဲ့သည်။
အငြင်းအခုံဖြစ်မှုတစ်ခုမှာ ဆနိုဒန်အား သူရဲကောင်း၊ သစ္စာဖောက်၊ မျိုးချစ်အစရှိသည်ဖြင့် ခေါ်ဝေါ်ကြလျက်ရှိသည်။
သူ၏ဖော်ထုတ်မှုသည် အမျိုးသား လုံခြုံရေးနှင့် သတင်းအချက်အလက် လုံခြုံရေးတို့ကြား အငြင်းအခုံကို မီးလောင်ရာလေပင့် ဖြစ်စေခဲ့သည်။
အမျိုးသားပြတိုက် () သည် ဘရာဇီးနိုင်ငံရှိ သက်တမ်းအရင့်ဆုံး သိပ္ပံဆိုင်ရာ အဖွဲ့အစည်းဖြစ်ပြီး အမေရိကတိုက်တွင် မနုဿဗေဒ နှင့် သဘာဝသမိုင်းဆိုင်ရာ ပြတိုက်များတွင် အကြီးဆုံး ဖြစ်သည်။
ပြတိုက်သည် ရီယို ဒီ ဂျီးနေးရိုးမြို့တွင် တည်ရှိသော Quinta da Boa Vista တွင် တည်ရှိသော Paço de São Cristóvão (စိန့်ခရစ္စတိုဖာ၏ နန်းတော်) တွင် ဖြစ်သည်။
၁၈၉၂ ခုနှစ်တွင် ပြတိုက်အဖြစ်အသုံးမပြုမီက ထိုနန်းတော်ကို ၁၈၀၈ မှ ၁၈၂၁ ခုနှစ်အကြားတွင် ပေါ်တူဂီတော်ဝင်မိသားစု၏ အိမ်တော်အဖြစ်လည်းကောင်း၊ ၁၈၂၂ မှ ၁၈၈၉ ခုနှစ်အကြားတွင် ဘရာဇီးအင်ပါယာမိသားစု၏ အိမ်တော်အဖြစ်လည်းကောင်း အသုံးပြုခဲ့ပြီး ၁၈၈၉ မှ ၁၈၉၁ ခုနှစ်အထိ သမ္မတစနစ် တိုင်းပြုပြည်ပြုလွှတ်တော်အဖြစ်လည်းကောင်း အသုံးပြုခဲ့သည်။
အဆောက်အအုံကို ၁၉၃၈ ခုနှစ်တွင် ဘရာဇီးအမျိုးသားအမွေအနှစ်အဖြစ် သတ်မှတ်ခဲ့သည်။
၂၀၁၈ ခုနှစ် စက်တင်ဘာလ မတိုင်မီအထိ အမျိုးသားပြတိုက်တွင် ပစ္စည်းပေါင်း သန်း ၂၀ ကျော်ကို စုဆောင်းထားရှိခဲ့ပြီး ဘရာဇီးနိုင်ငံနှင့် ပတ်သက်သော သဘာဝသမိုင်းနှင့် မနုဿဗေဒဆိုင်ရာ အရေးပါသော ပစ္စည်းများ၊ မှတ်တမ်းများအပြင် ကမ္ဘာအနှံ့မှ ပစ္စည်းများ ဖြစ်ကြသည်။
ရာစုနှစ် နှစ်နှစ်အတွင်း တူးဖော်မှုများ၊ ရှာဖွေတွေ့ရှိမှုများ၊ လှူဒါန်းမှုများ၊ လဲလှယ်မှုများတို့ဖြင့် ရရှိလာသော ပစ္စည်းများကို အဓိကမဏ္ဍိုင်ကြီး ခုနစ်ခုအဖြစ် ဘူမိဗေဒ၊ နိခါတကဗေဒ၊ ရုက္ခဗေဒ၊ သတ္တဗေဒ၊ ဇီဝမနုဿဗေဒ၊ ရှေးဟောင်းသုတေသနပညာနှင့် လူမျိုးဗေဒ ဟူ၍ ခွဲခြားထားသည်။
ပြတိုက်သည် ဘရာဇီးနိုင်ငံရှိ သိပ္ပံစာကြည့်တိုက်ကြီးများတွင် ပါဝင်ပြီး စာအုပ်ပေါင်း ၄၇၀,၀၀၀ နှင့် ရှားပါး ဖန်တီးမှုလက်ရာပေါင်း ၂,၄၀၀ ကို စုဆောင်းထားရှိခဲ့သည်။
ပြတိုက်အဖြစ် အသုံးပြုထားသော နန်းတော်သည် ၂၀၁၈ ခုနှစ် စက်တင်ဘာလ ၂ ရက်နေ့ညအချိန်တွင် လောင်ကျွမ်းခဲ့သော မီးလောင်မှုကြောင့် ပျက်စီးခဲ့ရသည်။
ကိုးကား ပြင်ပလင့်ခ်များ အမျိုးသားပြတိုက် ဝက်ဘ်ဆိုက် The National Museum and its European employees Jens Andermann The National Museum at Rio de Janeiro Jens Andermann (in Portuguese) Category:အမျိုးသားပြတိုက်များ Category:ဘရာဇီးနိုင်ငံရှိ ပြတိုက်များ။
ကဗျာဝကမ်းခြေ သည် မြန်မာနိုင်ငံ၊ မွန်ပြည်နယ်၊ မော်လမြိုင်ခရိုင်၊ ခေါဇာမြို့၊ ကဗျာဝကျေးရွာတွင် တည်ရှိသည့် ပင်လယ်ကမ်းခြေ တစ်ခု ဖြစ်သည်။
ရေးမြို့နှင့် မိုင် ၂၀ အကွာတွင် တည်ရှိပြီး ကမ်းခြေသို့ ကားဖြင့် ၄၅ မိနစ်ခန့် သွားရောက်နိုင်သည်။
ကမ်းခြေသို့ နေ့စဉ် လာရောက်လည်ပတ်သူများရှိပြီး ရုံးပိတ်ရက်များနှင့် အခါကြီးရက်ကြီးများတွင် ၅၀ဝ၀ ကျော်ခန့် လာရောက်လည်ပတ်ကြသည်။
ကမ်းခြေအလျားမှာ ကဗျာဝကျေးရွာအနီးမှ တောင်ဘက် မန်ကျည်းချောင်းဝထိ အရှည် ၈မိုင်ခန့်ရှိသည်။
ရေးမြို့နှင့် မဝေးသော်လည်း ယခင်က နယ်မြေလုံခြုံမှု မရှိခြင်း၊ လမ်းပန်းဆက်သွယ်ရေး မကောင်းခြင်းတို့ကြောင့် အပန်းဖြေသူ နည်းပါးခဲ့သည်။
ကဗျာဝကမ်းခြေဟိုတယ်နှင့် ပင်လယ်ကမ်းခြေ ခရီးသွားလုပ်ငန်းစီမံကိန်း ဖော်ဆောင်ရန် ၂ဝ၁၄ ခုနှစ် စက်တင်ဘာလက မွန်ပြည်နယ် လွှတ်တော်၌ အဆိုပြုတင်သွင်းခဲ့ကာ ၂ဝ၁၅ ခုနှစ် မတ်လတွင် စီမံကိန်းကို စတင်အကောင်အထည်ဖော်ခဲ့သည်။
ထိန်းသိမ်းစောင့်ရှောက်မှု ကမ်းခြေအား စနစ်တကျ ကြီးကြပ်ဆောင်ရွက်နိုင်ရန်အတွက် ကဗျာဝကမ်းခြေ သဘာဝဝန်းကျင် သန့်ရှင်းရေးနှင့် ထိန်းသိမ်းရေးကော်မတီကို ၂၀၁၇ ခုနှစ် နိုဝင်ဘာလတွင် ဖွဲ့စည်းခဲ့သည်။
ယင်းကော်မတီတွင် ရေးမြို့နယ် လွှတ်တော်ကိုယ်စားလှယ် ၅ ဦးနှင့် မြို့နယ်အုပ်ချုပ်ရေးမှူးတို့မှ နာယကအဖြစ်ပါဝင်ပြီး ဥက္ကဋ္ဌအဖြစ် ခေါဇာမြို့အုပ်ချုပ်ရေးမှူးက ဆောင်ရွက်ပြီး ဌာနဆိုင်ရာများ၊ ရပ်မိရပ်ဖများ၊ လူမှုရေးအဖွဲ့အစည်းများအပါအဝင် စုစုပေါင်း ၂၂ ဦးဖြင့် ဖွဲ့စည်းထားသည်။
ခရီးသွားလုပ်ငန်း စီမံကိန်း ကဗျာဝကမ်းခြေ ဟိုတယ်နှင့် ပင်လယ်ကမ်းခြေ ခရီးသွားလုပ်ငန်း စီမံကိန်းကို Aurun Company Limited က ၂ဝ၁၅ ခုနှစ် မတ်လတွင် စတင်ဆောင်ရွက်ခဲ့သည်။
စီမံကိန်းအရ ကဗျာဝကမ်းခြေကို နိုင်ငံတကာအဆင့်မီ ကမ်းခြေအဖြစ် မြှင့်တင်ပြီး ကမ်းခြေ၌ စားသောက်ဆိုင်များ၊ ဟိုတယ်ဇုန်များ၊ အပန်းဖြေစခန်းများ၊ သယံဇာတနှင့် ဘူမိဗေဒပြတိုက်၊ Speed Boat များဖြင့် အပန်းဖြေနိုင်ရန်နှင့် ခရီးသွားဧည့်သည်များ လေ့လာနိုင်ရန် မွန်စာပေနှင့် ယဉ်ကျေးမှုပြတိုက်တို့ ပါဝင်မည်ဖြစ်သည်။
စီမံကိန်းကြောင့် ကဗျာဝကျေးရွာရှိ အချက်အချာကျသည့် နေရာများတွင် အိမ်ခြံမြေဈေးများ အဆ ၅၀ ခန့် မြင့်တက်သွားခဲ့သည်။
အရိပ်မထွက်ဘုရားသည် မန္တလေးမြို့၊ မြောက်ပြင်၊ သူရဲဈေးအနီး၊ အောင်မြေသာစံမြို့နယ်၌ တည်ရှိသည်။
(အမရစံခေါင်ဌာနီ အရှေ့ရပ်တွင် တည်ရှိသည်။
) ပုဂံခေတ်၊ ကျန်စစ်သားမင်း၏ ကောင်းမှုဟု ကျောက်စာအရ သိရသည်။
အရိပ်မထွက် ဘုရားကျောက်စာကို ဘုရားရင်ပြင်တော်အတွင်း အရှေ့မြောက်ထောင့်တွင် တည်ထားသည်။
သက္ကရာဇ် ၄၂၆-ခုနှစ်၊ ပုဂံပြည်၌ နန်းတက်သော ကျန်စစ်သားမင်းသည် စေတီတော်ကို တည်ပြီးလျှင် နတ်ရွာစံခါနီး၌ ဤစေတီတော်ဘုရားသည် နောင်တစ်ဘဝ လူအဖြစ်သို့ ရခါမှ အရိပ်ထွက်ပါစေ ဟု အဓိဋ္ဌာန်ပြုခဲ့သည့်အတိုင်း အရိပ်မထွက်သောကြောင့် အရိပ်မထွက်ဘုရားဟု ခေါ်ဝေါ်ကြောင်း မှတ်သားရသည်။
နတ်မောက်ထွန်းရှိန် - မန္တလေး ရတနာပုံ ဘုရားစုံ၊ ၂၀၁၇၊ ဩဂုတ်လ၊ စာ-၈၀ သမိုင်း တကောင်းပြည်ကြီးကို ပြန်လည်ထူထောင်တော်မူသော သတိုးမင်းဆက် (၁၇)ဆက်မြောက် သတိုးဥစ္စနမင်းလက်ထက်၌ အာကာဗလ စစ်သူကြီးသည် တိုင်းခန်းလှည့်လည်ရာ ယခု အရိပ်မထွက်ဘုရားတည်ရှိသော နေရာ၌ စခန်းချ ရပ်နားခဲ့သည်။
တပ်ဦးတွင် အမြဲပင့်ဆောင်ကိုးကွယ်သော ရုပ်ပွားတော်သည် ရော် ဒက္ခိဏာရာမ-ဘုရားကြီး၊ ဆရာ စိုးမြတ်လင်း စုဆောင်းရေးသားသည့် မြန်မာနိုင်ငံ အထက်ပိုင်းရှိ ရတနာပုံ-မန္တလေးမြို့ နှင့် မြို့ရွာဒေသအသီးသီးတို့၌ ထင်ရှားကျော်စောတော်မူသော တန်ခိုးကြီးဘုရားများသမိုင်း၊ စာ-၅ ကိုးကား Category:မန္တလေး Category:မန္တလေးမြို့ရှိ စေတီပုထိုးများ Category:မန္တလေးတိုင်းဒေသကြီးအတွင်းရှိ စေတီပုထိုးများ။
စကော ()၊ စကောကရင်ဘာသာစကား သည် မြန်မာနိုင်ငံနှင့် ထိုင်းနိုင်ငံရှိ စကောကရင်လူမျိုးတို့ အဓိက ပြောဆိုအသုံးပြုကြသော ဘာသာစကားတစ်ခု ဖြစ်သည်။
တရုတ်-တိဗက်နွယ်ဘာသာစကား မိသားစုတွင် ပါဝင်သော ကရင်ဘာသာစကားတစ်ခုဖြစ်ပြီး မြန်မာနိုင်ငံ တနင်္သာရီတိုင်းဒေသကြီး၊ ဧရာဝတီတိုင်းဒေသကြီး၊ ရန်ကုန်တိုင်းဒေသကြီး၊ ပဲခူးတိုင်းဒေသကြီးတို့တွင် လူဦးရေ လေးသန်းကျော်ခန့်၊ ကရင်ပြည်နယ် နယ်စပ်တလျောက် ထိုင်းနိုင်ငံ မြောက်ပိုင်းနှင့် အနောက်ပိုင်းတို့တွင် လူဦးရေ ၂၀၀,၀၀၀ ခန့်က ပြောဆိုအသုံးပြုကြသည်။
စကောကရင်ဘာသာစကားကို မြန်မာအက္ခရာမှ ဆင်းသက်လာသော စကောကရင်အက္ခရာဖြင့် ရေးသားကြသလို ထိုင်းနိုင်ငံအနောက်မြောက်ပိုင်းတွင်မူ လက်တင်အခြေခံအက္ခရာတို့ဖြင့် ရေးသားကြသည်။
အမျိုးမျိုးသော ကွဲပြားသည့် ဒေသိယစကားများကို မတူညီသော ဘာသာစကားများအဖြစ် တွေ့ရသည်။
အရှေ့မြောက်ပိုင်းတွင် ပကူး၊ အနောက်မြောက်ပိုင်းတွင် မိုးပွ၊ ဝေဝေါနှင့် မောနေပွားတို့ ဖြစ်ကြသည်။
Christopher Beckwith, International Association for Tibetan Studies, 2002. Medieval Tibeto-Burman languages, p. 108. သမိုင်းကြောင်း ယေဘုယျအားဖြင့် ကရင်ဘာသာစကားဟု သိကြသော စကောကရင်ဘာသာစကားသည် တရုတ်-တိဗက်နွယ်ဘာသာစကား မိသားစု၏ အခွဲဖြစ်သော ကရင်ဘာသာစကားတွင် ပါဝင်သည်။
စကောကရင်ဘာသာစကားကို ကရင် အမျိုးသား အစည်းအရုံး (KNU) ၏ ရုံးသုံးဘာသာစကားအဖြစ် အသုံးပြုသည်။
၁၈၅၃ ခုနှစ်တွင် သမ္မာကျမ်းစာ ဘာသာပြန်ကို ထုတ်ဝေခဲ့သည်။
ပျံ့နှံ့မှုနှင့် မူကွဲများ စကောကရင်ဘာသာစကားကို ဧရာဝတီ မြစ်ဝကျွန်းပေါ်ဒေသ၊ ပဲခူးတိုင်းဒေသကြီး၊ ကရင်ပြည်နယ်နှင့် ရန်ကုန်တိုင်းဒေသကြီးတို့တွင် ပြောဆိုအသုံးပြုကြသည်။
စကောကရင်ဘာသာစကား သုံးစွဲသူများသည် ပိုးကရင်ဘာသာစကား သုံးစွဲသူများအကြားတွင် ရောနှောနေလေ့ရှိသည်။
စကောကရင် ဒေသိယစကားများမှာ စကောကရင် အရှေ့ဒေသိယစကား (ဘားအံ) အနောက်ကယား တောင်ပိုင်းဒေသိယစကား (ထားဝယ်) စကောကရင် မြစ်ဝကျွန်းပေါ် ဒေသိယစကား ပကူးဘာသာစကား ကို အောက်ပါဒေသများတွင် ပြောဆိုကြသည်။
ကရင်ပြည်နယ် မြောက်ပိုင်း - ပဲခူးတိုင်းဒေသကြီး အရှေ့ပိုင်းရှိ ကရင်ပြည်နယ်နှင့် ထိစပ်နေသော တောင်ငူမြို့နယ်၏ အရှေ့တောင်ပိုင်း တောင်တန်းဒေသ ကယားပြည်နယ် တောင်ပိုင်း ပကူးဒေသိယစကားများမှာ ရွှေကျင်၊ မော်ချီး၊ ကျောက်ကြီး၊ ဘောဂလိ တို့ဖြစ်ပြီး ကျေးရွာအလိုက် အမည်များ ဖြစ်သည်။
ကျောက်ကြီးနှင့် ရွှေကျင် ကို ကရင်ပြည်နယ်စပ်အနီး၊ ပဲခူးတိုင်းဒေသကြီး အရှေ့ပိုင်း တောင်ငူခရိုင်တွင် ပြောဆိုအသုံးပြုကြသည်။
မော်ချီးကို ကယားပြည်နယ်တွင် ပြောဆိုအသုံးပြုကြသည်။
ဘောဂလိကို ကရင်ပြည်နယ် မြောက်ပိုင်းတွင် ပြောဆိုအသုံးပြုကြသည်။
မိုးပွဘာသာစကား ကို သံတောင်ကြီးမြို့နယ်ရှိ သံတောင် အနောက်ဘက် တောင်ခြေရှိ ကျေးရွာ ၉ ရွာတွင် ပြောဆိုအသုံးပြုကြသလို ပဲခူးတိုင်းဒေသကြီး တောင်ငူမြို့နယ်တွင်လည်း အသုံးပြုကြသည်။
မိုးပွဒေသိယစကားများမှာ ပလေချီး (တောင်ပိုင်းမိုးပွ) နှင့် ဒါမူဟာ (တောင်ပိုင်းမိုးပွ) တို့ ဖြစ်ကြသည်။
ဒေသိယစကားများ စကောကရင်ဘာသာစကားတွင် ဒေသိယစကား အနည်းဆုံး သုံးမျိုးရှိသည်။
ယင်းတို့သည် အချင်းချင်း အပြန်အလှန် နားလည်နိုင်ကြသော်လည်း မရင်းနှီးနိုင်သော စကားလုံးများ ပါဝင်နေနိုင်သည်။
မြောက်ပိုင်းဒေသိယစကား - ကယားပြည်နယ်၏ တောင်ပိုင်းဒေသိယစကားအဖြစ် သိကြပြီး ဘာသာစကား သို့မဟုတ် ဒေသိယစကားတွင် သ သံ မပါဝင်ပေ။
တောင်ပိုင်းနှင့် အရှေ့ပိုင်းဒေသိယစကားများရှိ သ သံကို စ သံဖြင့် အစားထိုးအသုံးပြုသည်။
ဥပမာ တောင်ပိုင်းနှင့် အရှေ့ပိုင်းစကားတွင် မိုးသဘိုး ဟုပြောဆိုခြင်းကို မြောက်ပိုင်းဒေသိယစကားတွင် မိုးစဘိုး ဟူ၍ ပြောဆိုကြသည်။
ဤဒေသိယစကားတွင် စာရေးစနစ်အတွက် ရောမအက္ခရာကို အသုံးပြုသည်။
တောင်ပိုင်းဒေသိယစကား နှင့် အရှေ့ပိုင်း (ဘားအံ) ဒေသိယစကား - ဤဒေသိယစကားနှစ်ခုသည် အလွန်ဆင်တူသော်လည်း ဘာသာစကားကွဲပြားသော ဒေသတည်နေရာကြောင့် အချင်းချင်း နားမလည်နိုင်သော စကားလုံးများ ပါဝင်နေနိုင်သည်။
ဤဒေသိယစကားနှစ်ခုတွင် စာရေးစနစ်အတွက် မြန်မာအက္ခရာ ကို အသုံးပြုသည်။
ကရင်ဘာသာစကားတွင် ကွဲပြားသော လေယူလေသိမ်းများလည်း ရှိသည်။
အက္ခရာ ကရင်အက္ခရာတွင် ဗျည်း ၂၅ လုံး၊ သရ ၉ လုံး၊ သံပြောင်းသင်္ကေတ ၅ ခုနှင့် ဗျည်းတွဲ ၅ ခု ပါဝင်သည်။
ကရင်အက္ခရာများသည် မြန်မာစာရေးစနစ်မှ ဆင်းသက်လာခြင်း ဖြစ်သည်။
ကရင်စာရေးစနစ်တွင် ဘယ်မှညာသို့ ရေးသားပြီး လက်ရှိ အရေးစနစ်တွင် စကားစုများကြားတွင် ဖတ်ရှုရလွယ်ကူစေရန် နေရာချန်ထားကြသော်လည်း အမှန်တကယ်တမ်းတွင် စကားလုံးများကြားတွင် နေရာခြားရန် မလိုအပ်ပေ။
+ ဗျည်းအုပ်စုများ k () kh () gh () x () ng () s () hs () sh () ny () t () hṭ () d () n () p () hp () b () m () y () r () l () w () th () h () vowel holder () ahh သရများ + သရများ ah () ee () uh () u () oo () ae or ay () eh () oh () aw () သံပြောင်းသင်္ကေတများ စကောကရင်ဘာသာစကားရှိ ဝဏ္ဏတိုင်းတွင် သရတစ်ခု ပါဝင်ပြီး တစ်လုံးတည်း သို့မဟုတ် ရှေ့တွင် ဗျည်းတစ်လုံး သို့ နှစ်လုံး ပါဝင်သည်။
ဝဏ္ဏတစ်ခုတွင် သရဖြင့် အမြဲအဆုံးသတ်သည်။
သံပြောင်းသင်္ကေတ ဖော်ပြချက် ၢ်(အၢသံ) is pronounced with a heavy falling inflection ာ်(အးသံ) is pronounced abruptly, at a low pitch း(ဖျၢၣ်ဆံး) is pronounced abruptly at an ordinary pitch ၣ်(ဟးသံ) is pronounced with a falling circumflex inflection ၤ(က့ၣ်ဖိ) is pronounced with a prolonged even tone Where no tone is marked, the syllable is pronounced with a rising inflection. ဗျည်းနှစ်ဆင့်များ ဗျည်းတစ်ခုနောက်တွင် အခြားဗျည်းတစ်ခုလိုက်ပြီး သရသံ မပါဝင်ပါက ဒုတိယဗျည်းကို သင်္ကေတအနေဖြင့် ကိုယ်စားပြုပြီး ပထမဗျည်းကို ဆက်ပေးသည်။
ဗျည်းတွဲများ စကောကရင် ှ (hg) ၠ (y) ြ (r) ျ (l) ွ (w) ကရင်အက္ခရာ ရေးသားပုံ နမူနာများမှာ + → , ဟု အသံထွက် + + → , ဟု အသံထွက် + + → , ဟု အသံထွက် + + + → , ဟု အသံထွက် အက္ခရာ (လက်တင်) ဗျည်းများ ရောမစာရေးစနစ်ကို အခြေခံသော ကရင်အက္ခရာတွင် ဗျည်း ၂၄ လုံး၊ သရ ၉ လုံးနှင့် သံပြောင်းသင်္ကေတ ၅ ခု ပါဝင်သည်။
စာလုံးK k HK hk G g Q q NG ng C c HS hs NY ny T t HT ht D d N n စာလုံး P p HP hp B b M m Y y R r L l W w S s H h EH eh AH ah သရများ သရများ A a E e I i O o U u AI ai EI ei AU au OO oo သံပြောင်းသင်္ကေတများ Tones V v J j X x F f Z z ကိုးကား ပြင်ပလင့်ခ်များ စကောကရင် သဒ္ဒါ စကောကရင် အဘိဓာန် စကောကရင် သမ္မာကျမ်းစာ စကောကရင် ပုံပြသမ္မာကျမ်းစာ SEAlang Library Sgaw Karen Dictionary Drum Publication Group အင်္ဂလိပ်-ကရင် အဘိဓာန် Drum Publication Group—Online Sgaw Karen language materials. Includes an online English - Sgaw Karen Dictionary. Karen Teacher Working Group—ကရင်ဖောင့်များ ဒေါင်းလုပ်ရယူနိုင်ရန် Category:ကရင်ဘာသာစကားများ။
မော်ကင်းဘာသာစကား သည် မြန်မာနိုင်ငံ ကမ်းရိုးတန်းဒေသနှင့် ထိုင်းနိုင်ငံတို့တွင် နေထိုင်ကြသော ဆလုံလူမျိုးများ (ပင်လယ်ဂျစ်ပစီများ) ပြောဆိုအသုံးပြုကြသော ဘာသာစကားတစ်ခု ဖြစ်သည်။
ဤဘာသာစကားသည် မလေးယို-ဆမ်ဘာဝမ် ဘာသာစကားများမှ ကွဲထွက်လာသော ဘာသာစကားဖြစ်ပြီး မွန်-ခမာ ဘာသာစကားများ၏ လွှမ်းမိုးမှုများစွာ ပါဝင်သည်။
Larish, Michael David. 1999. The Position of Moken and Moklen Within the Austronesian Language Family. Doctoral dissertation, University of Hawai'i at Mānoa. ဒေသိယစကားများ မော်ကင်းဒေသိယစကားများကို နှစ်မျိုးခွဲခြားနိုင်ပြီး Moken နှင့် Moklen တို့ဖြစ်ကာ ထိုင်းရေပြင်တွင် ပြောဆိုကြသော မူကွဲနှစ်ခုအလိုက် ဖြစ်သည်။
သို့သော်လည်း Moklen သည် Moken ဒေသိယစကား ဒါဇင်ဝက်တစ်ခု ဖြစ်ပြီး မြန်မာနိုင်ငံတွင် ပြောဆိုကြသည်။
မြန်မာမူကွဲများကို လုံလုံလောက်လောက် စူးစမ်းမှုများ မရှိသော်လည်း မြောက်မှ တောင်အထိ သိရှိထားပြီးသော ဒေသိယစကားများမှာ Dung (ပြောဆိုသူ ၆၃၅ ဦးNaw Say Bay. 2015. The process of preserving Moken from extinction. Paper presented at SoLE-4, Payap University.) Jait (ပြောဆိုသူ ၃၃၁ ဦး) Lebi, L'be (ပြောဆိုသူ ၉၈၀ ဦး) Niawi Jadiak Moklen Dung မှ Niawi အထိကို မြန်မာနိုင်ငံတွင် ပြောဆိုကြပြီး၊ Jadiak နှင့် Moklen ကို ထိုင်းနိုင်ငံတွင် ပြောဆိုကြသည်။
အမျိုးအစားခွဲခြားခြင်း Moken ကို ရံဖန်ရံခါတွင် အရှေ့တောင်အာရှ၏ အခြား မလေးယို-ပိုလီနီးရှန်း ဘာသာစကားအုပ်စု Chamic နှင့် မလေးယစ်တို့တွင် ထည့်သွင်းဖော်ပြလေ့ရှိသော်လည်း Larish (2005) က ယင်းတို့နှစ်ခုတွင် မပါဝင်ဟာ ကောက်ချက်ချခဲ့သည်။
တူညီသော ကျွန်းများရှိ ပင်လယ်ဂျစ်ပစီများ ပြောဆိုကြသည့် Urak Lawoi' ဘာသာစကားမှာ မလေးယစ်ဘာသာစကား တစ်ခု ဖြစ်သည်။
ကိုးကား Michael Larish, 2005. "Moken and Moklen", in Adelaar & Himmelmann, eds, The Austronesian languages of Asia and Madagascar Naw Say Bay. 1995. "The phonology of the Dung dialect of Moken", in Papers in Southeast Asian Linguistics No. 13, Studies in Burmese Languages, ed. D. Bradley, vol. 13, pp. 193–205. Pacific Linguistics, the Australian National University. Category:မြန်မာနိုင်ငံ၏ ဘာသာစကားများ Category:ထိုင်းနိုင်ငံ၏ ဘာသာစကားများ။
အရှင်ပဉ္စဒီပကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။
ဘဝဇာတ်ကြောင်း ပဒုမုတ္တရမြတ်စွာဘုရားလက်ထက် ပဒုမုတ္တရမြတ်စွာဘုရားလက်ထက်တွင် ဖြစ်၏။
အရှင်ပဉ္စဒီပကထေရ် သည် မြတ်စွာဘုရား၏ တရားတော်တွင် သက်ဝင်ယုံကြည်သူ ဖြစ်ခဲ့၏။
အရှင်ပဉ္စဒီပကထေရ် သည် ထင်းရှူးဗောဓိပင်ကို ခြံရံကာ ဆီမီးအလှူပြုခဲ့၏။
အကျိုးခံစားရခြင်း ထိုသို့ လှူဒါန်းခဲ့ရသည့်အတွက် ရောက်ရတိုင်းသော လူ့ဘဝ၊ နတ်ဘဝတို့ကို ကောင်းကင်၌ ဆီမီးရောင် ဆောင်ကုန်၏။
ထို့ပြင် နံရံတစ်ဖက်ကိုလည်းကောင်း၊ ကျောက်တောင်တစ်ဖက်ကိုလည်းကောင်း၊ မြေတောင်ကိုလည်းကောင်း ကျော်လွန်၍ ငါသည် ထက်ဝန်းကျင်မှ ယူဇနာတစ်ရာတိုင်အောင် မြင်နိုင်စွမ်းသော အကျိုးတို့ကိုလည်း ခံစားခဲ့ရသည်။
သုံးထောင့်လေးရာသော ကမ္ဘာထက်တွင် “သတစက္ခု” အမည်ဖြင့် တန်ခိုးအင်အားရှိသော စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပဉ္စဒီပကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်ဂန္ဓောဒယိကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။
ဘဝဇာတ်ကြောင်း ပဒုမုတ္တရမြတ်စွာဘုရားလက်ထက် ပဒုမုတ္တရမြတ်စွာဘုရား၏ ထင်းရှူးဗောဓိပင်ပူဇော်ပွဲ ပြုလုပ်ချိန်တွင် ဖြစ်၏။
ထိုအချိန်တွင် အရှင်ဂန္ဓောဒယိကထေရ်သည် ရတနာခြူးပန်း၊ ခြူးနွယ်တို့ဖြင့် ဆန်းကြယ်သော အိုးကိုယူကာ နံသာရေ လောင်းကာ လှူဒါန်းခဲ့၏။
အကျိုးခံစားရခြင်း ထိုသို့ လှူဒါန်းခဲ့ရသည့် အကျိုးကြောင့် သေလွန်သောအခါ နတ်ပြည်သို့ ရောက်ခဲ့၏။
နှစ်ထောင့်ရှစ်ရာသော ကမ္ဘာထက်တွင် “သံဝသိတ” အမည်ဖြင့် စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဂန္ဓောဒယိကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်သယနဒါယကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။
ဘဝဇာတ်ကြောင်း ပဒုမုတ္တရမြတ်စွာဘုရားလက်ထက် ပဒုမုတ္တရမြတ်စွာဘုရားထက်ထက်တွင် ဖြစ်၏။
အရှင်သယနဒါယကထေရ် သည် မြတ်စွာဘုရာအား ကြည်ညိုစွာဖြင့် ညောင်စောင်း၊ အင်ပျဉ်တို့ကို လှူဒါန်းခဲ့၏။
အကျိုးခံစားရခြင်း ထိုသို့ မြတ်စွာဘုရားအား လှူဒါန်းရသည့်အကျိုးကြောင့် အရှင်သယနဒါယကထေရ် သည် ကောင်းကင်၌ အိပ်နိုင်၏၊ မြေကြီးကိုလည်း ဆောင်နိုင်၏၊ သတ္တဝါတို့ကိုလည်း အစိုးရသည်၏ အဖြစ်ကို ပြုနိုင်၏။
ကမ္ဘာငါးထောင်ထက်တွင် စကြဝတေးမင်း ရှစ်ကြိမ် ဖြစ်ခဲ့၏။
ကမ္ဘာသုံးထောင့်လေးရာထက်တွင် စကြာမင်း လေးကြိမ် ဖြစ်ခဲ့၏။
အရှင်သတရံသိထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။
အရှင်သတရံသိထေရ်သည် ဗေဒင်တစ်ဖက်ကမ်းခတ်တတ်သည့် ပုဏ္ဏားဖြစ်၏။
ကျောက်တောင်ပေါ်တွင် ထိုင်နေတော်မူသော မြတ်စွာဘုရားအား ထိုပုဏ္ဏားသည် လက်အုပ်ချီကာ ချီးမွမ်းခြင်း ပြု၏။
ထိုအ့နောက် မြတ်စွဘုရားသည် ရဟန်းအပေါင်းခြံရံလျှက် တရားဟောတော်မူ၏ အကျိုးခံစားရခြင်း ထိုအခါ မြတ်စွာဘုရးသည် ပုဏ္ဏားအား ကမ္ဘာသုံးသောင်းတို့ပတ်လုံး နတ်မင်းအဖြစ်ကို ရမည်ဟု မိန့်တော်မူ၏။
ထိုပြင် ဂေါတမမြတ်စွာဘုရားလက်ထက်တွင် “သတရံသိ” အမည်ဖြင့် ရဟန္တာဖြစ်မည်ဟု ဗျာဒိတ်ပေးတော်မူ၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သတရံသိထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်ဩပဝယှထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။
အရှင်ဩပဝယှထေရ်သည် မြတ်စွာဘုရားအား အာဇာနည်မြင်းကို လှူဒါန်း၏။
ထိုအခါ မြတ်စွာဘုရားတပည့်အဂ္ဂသာဝက “ဒေဝလ” သည် အရှင်ဩပဝယှထေရ်သို့ ကြွလာ၏။
ထို့နောက် အရှင်ဩပဝယှထေရ်အား “မြတ်စွာဘုရားနှင့် အာဇာနည်မြင်းသည် မအပ်စပ်။
သို့သော် မြတ်စွဘုရားသည် သင်၏ လှူလိုခြင်းအကြံကိုသိ၍ လက်ခံတော်မူ၏” မိန့်၏။
ထိုအခါ အရှင်ဩပဝယှထေရ်သည် ထိုမြင်းကို အဖိုးဖြတ်ကာ မြတ်စွာဘုရားအား သင်္ကန်းပရိက္ခရာတို့ကို လှူ၏။
အကျိုးခံစားရခြင်း အရှင်ဩပဝယှထေရ်သည် ဇမ္ဗူကျွန်းလုံးကို အစိုးရသည့် စကြာမင်း နှစ်ဆယ့်ရှစ်ကြိမ် ဖြစ်ခဲ့၏။
သုံးသောင်းလေးထောင်သော ကမ္ဘာထက်တွင် စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဩပဝယှထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်သကစိန္တနိယထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း အရှင်သကစိန္တနိယထေရ် သည် ဘုရား၊ ရဟန္တာ၊ ရသေ့တို့ ကျက်စားရာဖြစ်သော တောအုပ်ကို မြင်၏။
ထို့နောက် သဲစေတီကို ပြုလုပ်ကာ ပန်းများ ဖြန့်ကြဲကာ ပူဗဇာ်ခဲ့၏။
ထို့နောက် မြတ်စွာဘုရားကို ရှိခိုးသကဲ့သို့ စေတီကို ရှိခိုးကဲ့၏။
အကျိုးခံစားရခြင်း ထိုသို့သော ကောင်းမှုကုသိုလ်များကို ပြုလုပ်ခဲ့ရသည့်အတွက် စကြာမင်း ဖြစ်ခဲ့၏။
ကမ္ဘာရှစ်ဆယ်ထက်တွင် ရတနာခုနစ်ပါးနှင့် ပြည့်စုံသော လေးကျွန်းလုံးကို အစိုးရသည့် စကြဝတေးမင်း ဖြစခဲ့၏။
ထိုသို့ ကိုးဆယ့်တစ်ကမ္ဘာထက်တွင် ပန်းလှူခဲ့ရသည့်အချိန်မှစကာ မကောင်းသူတို့ လားရသည့် “အပါယ်လေးဘုံ” သို့ မကျရောက်ခဲ့ရပေ။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သကစိန္တနိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်အာဝေါပုပ္ဖိယထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း သိခီမြတ်စွာဘုရားလက်ထက် သိခီမြတ်စွာဘုရားလက်ထက်တွင်ြဖစ်၏။
မြတ်စွာဘုရားသည် စင်္ကြံတွင် ရပ်ကာ တရားဟောတော်မူ၏။
ထိုအခါ အရှင်အာဝေါပုပ္ဖိယထေရ် သည် ပန်းတို့ကို ယူကာ မြတ်စွာဘုရား၏ အသံတော်ကို ဖြန့်ကြဲပူဇော်ခဲ့၏။
ထို့နောက် “နိဗ္ဗာန်သို့ ရောက်ရပါလို၏” ဟု ဆုတောင်းခဲ့သည်။
အကျိုးခံစားရခြင်း ဤဘဒ္ဒကမ္ဘာမှ သုံးဆယ့်တစ်ကမ္ဘာထက်တွင် ပန်းလှူခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ရပေ။
ကမ္ဘာနှစ်ဆယ်ထက်တွင် “သုမေဓာ” အမည်ဖြင့် စကြဝတေးမင်း ဖြစ်ခဲ့သည် ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်အာဝေါပုပ္ဖိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်အသနဗောဓိယထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း တိဿမြတ်စွာဘုရားလက်ထက် တိဿမြတ်စွာဘုရားလက်ထက်တွင် ဖြစ်၏။
အရှင်အသနဗောဓိယထေရ် သည် ခုနစ်နှစ်သား အရွယ်တွင် မြတ်စွာဘုရားအား ဖူးမြင်ခဲ့၏။
ထို့နောက် ပိတောက်ဗောဓိပင်ကို စိုက်ပျိုးခဲ့၏။
ထိုပိတောက်ဗောဓိပင်ကို ငါးနှစ်လုံးလုံး ပြုစုခဲ့၏။
ထိုဗောဓိပင်သည် ကြက်သီးမွေးညင်းထလောက်အောင် ပင်လုံးကျွတ် အပွင့်များ ပွင့်လျက်ရှိ၏။
ထိုအဖြစ်ကို အရှင်အသနဗောဓိယထေရ် သည် မြတ်စွာဘုရားအား လျှောက်ထား၏။
အကျိုးခံစားရခြင်း ထိုအခါ မြတ်စွာဘုရားသည် “အာယုကပ် သုံးဆယ်တို့ပတ်လုံး နတ်မင်းအဖြစ်ကို ရလတ္တံ့၊ စကြဝတေးမင်း ခြောက်ဆယ့်လေးကြိမ် ဖြစ်လတ္တံ့။
တုသိတာနတ်ပြည်မှ စုတေသောအခါ လူဖြစ်လတ္တံ့၊ ထိုလူသည် ကမ္မဋ္ဌာန်းစီးဖြန်းအားထုတ်ကာ ပရိနိဗ္ဗာန်ပြုရလတ္တံ့” ဟု ဗျာဒိတ်စကား ပြောကြား၏။
ဤဘဒ္ဒကမ္ဘာမှ ခုနစ်ဆယ့်လေးကမ္ဘာထက်တွင် “ဒဏ္ဍသေန” အမည်ဖြင့် ရတနာခုနစ်ပါးဖြင့် ပြည့်စုံသော စကြဝတေးမင်း ဖြစ်ခဲ့၏။
ခုနစ်ဆယ့်သုံးကမ္ဘာထက်တွင် “သမန္တနေမိ” အမည်ြဖင့် ရေမြေကို အစိုးရသော စကြဝတေးမင်း ခုနစ်ကြိမ် ဖြစ်ခဲ့၏။
နှစ်ဆယ့်ငါးကမ္ဘာထက်တွင် ရတနာခုနစ်ပါးနှင့် ပြည်စုံကာ များစွာသော ဗိုလ်ပါအင်အားရှိသည့် “ပုဏ္ဏက” မည်သော စကြဝတေးမင်း ဖြစ်ခဲ့၏။
အရှင်အသနဗောဓိယထေရ် သည် ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် ပိတောက်ဗောဓိပင်ကို စိုက်ခဲ့သည့်အချိန်မှစကာ အပါယ်လေးဘုံသို မရောက်ခဲ့ရပေ။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်အသနဗောဓိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်ပဒုမထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
အရှင်ပဒုမထေရ် သည် တံခွန်နှင့် တကွသော ပဒုမ္မာကြာပန်းကို လှူခဲ့၏။
အကျိုးခံစားရခြင်း ထိုအခါ မြတ်စွာဘုရားသည် “ကမ္ဘာသုံးဆယ်ပတ်လုံး နတ်တို့ကို အစိုးရသည့် သိကြားမင်း ဖြစ်လတ္တံ့၊ အကြမ်ခုနစ်ရာ ဧကရာဇ်မင်း ဖြစ်လတ္တံ့၊ ပဒုမ္မာကြာချက် အရေအတွက်မျှလောက် စကြဝတေးမင်း ဖြစ်လတ္တံ့၊ ဂေါတမမြတ်စွာဘုရား၏ သားတော်အဖြစ်ဖြင့် ပရိနိဗ္ဗာန်ပြုရလတ္တံ့” ဟု မိန့်တော်မူ၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပဒုမထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်ဇေဒါယကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
အရှင်ဇေဒါယကထေရ် သည် မြတ်စွာဘုရား ပွင့်တော်မူရာ ထင်းရှူးဗောဓိပင်တွင် တံခွန်ကို လှူခဲ့၏။
ဗောဓိပင်တွင် ကြွေကျလျက်ရှိသော ဗောဓိရွက်တို့ကိုလည်း ကောက်ကာ စွန့်ပစ်ခဲ့၏။